Belehalt a plasztikába a kétgyerekes anya
Kamudoktor végezte el a beavatkozást, páciense belehalt.
Egy 31 éves, kétgyermekes anya, Latesha Bynum olyan feneket szeretett volna, mint Kim Kardashiané, ezért úgy döntött, plasztikáztat.

A fenéknagyobbító beavatkozást júliusban egy manhattani lakásban végezte el rajta egy állítólagos plasztikai sebész. A nő ezek után hazament, ám néhány órával később rosszul lett, rázta a hideg és mellkasi fájdalmakra panaszkodott. 

Kihívta a mentőket, akik azonnal kórházba szállították. Kómába esett, nem sokkal később pedig az orvosok agyhalottá nyilvánították. Mivel nem volt remény arra, hogy  valaha is magához tér, két héttel később, három nappal a 32 születésnapja előtt lekapcsolták a gépekről.

A nyomozás során kiderült, hogy a fenékplasztikát egy kamudoktor végezte el. A beavatkozások előtt egy közeli gyorsétteremben várakoztak a páciensek és egy magát ápolónőnek kiadó nő kísérte fel őket a lakásba. A házkutatás során a hatóságok orvosi eszközöket és gyógyszereket is találtak. Egyelőre azonban még senkit sem tartóztattak le az ügyben.

newsweek
halál plasztika